钦定古今图书集成/明伦汇编/闺媛典/第273卷 > 皇清六 > 申坛妻张氏
## 钦定古今图书集成/明伦汇编/闺媛典/第273卷 > 皇清六 > 申坛妻张氏

按《河南府志》：“张氏，乡宾申坛妻，阌乡人。坛为人直，戅里人有角，辄相质焉。坛每理解，俱俯从之，由是讼端颇减。邑令屡欲申请，以善人旌之，坛固辞弗克。坛死，氏尚少子承宗甫五岁，氏缟素食粗粝，严内外，恤仆隶，择师训子。及宗入庠，氏年已耄，犹澹薄自甘。乡里将以贞节上闻，氏不许而止。”